Alamin ang iyong mga karapatan Ang mga migranteng manggagawa at mga may hawak ng visa ay may parehong mga karapatan sa pinagtatrabahuhan tulad ng lahat ng iba pang mga manggagawa sa Australya. Sila ay protektado ng batas. Ang Fair Work Ombudsman ay nagbibigay ng libreng serbisyo, at makakatulong sa iyo na maunawaan ang iyong mga karapatan habang nagtatrabaho sa Australia. Kabilang dito ang: Minimum na halaga ng sahod
Iba pang mga minimum na kondisyon sa trabaho, kabilang ang bakasyon o pagliban sa trabaho
Mga proteksyon sa trabaho, kabilang ang karapatang hindi makaranas ng diskriminasyon Dapat sundin ng lahat ng mga taga-empleyo ang mga batas na ito. Halimbawa, hindi sila maaaring magbayad nang mas mababa pa kaysa sa minimum na halagang itinakda ng batas, kahit na sumasang-ayon pa dito ang manggagawa. Para sa impormasyon tungkol sa iyong mga karapatan sa pinagtatrabahuhan, maaari mong bisitahin ang o makipag-ugnayan sa Fair Work Ombudsman sa pamamagitan ng pagtawag sa telepono sa 13 13 94. Kung kailangan mo ng interpreter, kontakin ang Translating and Interpreting Service (Serbisyo sa Pagsasalin at Pag-iinterprete) sa 13 14 50. Para sa karagdagang impormasyon o kumpidensyal na payo, mangyaring makipag-ugnayan sa Australian Red Cross. T. E. national_stpp@redcross.org.au W. redcross.org.au/workrighthub 1800 113 015 This Modern Slavery grant activity received grant funding from the Australian Government. May 2024 G O L A G A T Ang makabagonvg pang-aalipin ay nangyayari sa Australya
Ang makabagong pang-aalipin ay nangyayari kapag ang pamimilit, mga pagbabanta o panlilinlang ay ginagamit upang samantalahin ang mga indibidwal at ipagkait sa kanila ang kanilang kalayaan. Ang mga ito ay malulubhang krimen sa Australya at kasama dito ang sapilitang pagtatrabaho, pangangalakal ng mga tao, pagkaalipin at pagkakatali sa utang. Ang sapilitang pagtatrabaho ay anumang trabaho na sapilitang ipinagawa sa isang tao nang labag sa kaniyang kalooban o nang may bantang kaparusahan. Ang pangangalakal ng mga tao ay nangyayari kapag ang isang tao ay nirekluta o ibiniyahe nang may panlilinlang, banta o pamumuwersa para sa layuning mapagsamantalahan. Maaaring mangyari ito sa anumang industriya kabilang na ang industriya ng agrikultura, hospitalidad, konstruksyon, paglilinis at seks. Ang pagkaalipin ay nangyayari kapag hindi itinuturing ng isang tao ang kaniyang sarili na malaya upang huminto sa pagtatrabaho o umalis sa trabaho, dahil sa mga pagbabanta, pamimilit o panlilinlang; at ang tao ay lubos na pinagkakaitan ng kaniyang personal na kalayaan sa mga larangan ng kaniyang buhay sa labas ng trabaho. Ang pagkaalipin sa tahanan ay nangyayari sa konteksto ng trabaho sa tahanan, kapag ang mga pangyayari at kundisyon ay katumbas ng mga gawaing tulad ng pang- aalipin. Ang pagkakatali sa utang ay nangyayari kapag ang mga personal na serbisyo ng isang tao ay ginagamit bilang pambayad ng utang at ang halagang inutang o sinasabing inutang ay malabis, o ang dami ng trabaho na ginagawa ng tao upang bayaran ang utang ay hindi makatwiran. Mga palatandaan ng pagsasamantala
Pamimilit na magtrabaho
Pagtatrabaho nang maraming oras nang walang pahinga
Hindi sinusuwelduhan nang tama
Pagbabayad ng malaking utang sa recruiter o tagapag- empleyo para sa pagbiyahe, paninirahan, damit, pagkain, transportasyon o mga dokumento sa trabaho
Hindi magawang lisanin ang iyong lugar-trabaho o makipag-kasundo sa mga kondisyon
Ginigipit o pinagbabantaan sa trabaho, gaya ng pagsasabi sa iyo na idedeport ka o sasaktan ang mga kapamilya mo
Hindi makuha ang iyong pasaporte o iba pang mga dokumento ng pagkakakilanlan
Hindi magawang makipagkita sa doktor o magpagamot ng karamdaman Kung ikaw ay nagtatrabaho sa bahay ng isang tao, may mga palatandaan din ng pagsasamantala:
Hindi kailanman o bihirang makalabas ng bahay dahil sa personal na mga kadahilanan
Pinahihintulutan lamang na lumabas ng bahay kung may pangangangasiwa ng taga-empleyo
Hindi pinapayagang makipag-ugnayan sa pamilya o mga kaibigan
Ang pagkuha sa iyong telepono
Ang pagtulog sa lugar na may kasama o hindi naaangkop at walang magamit na pribadong lugar
Ang makaranas ng mga insulto, panlalait, pang-aabuso o karahasan
Ang makaranas ng kakulangan sa tulog at pagkain May makukuhang tulong Ang Red Cross ay nagbibigay ng payo at suporta, at maaari kang isangguni sa ibang mga serbisyo para sa tulong. May makukuhang mga serbisyo ng interpreter. Tumawag sa 03 9345 1800 o mag-email sa national_ stpp@redcross.org.au Mayroon ding programa ng suporta na tumutulong sa mga tao upang makabawi at buuing muli ang kanilang buhay. Ang programa ay tumutulong sa mga tao na makahanap ng isang lugar na ligtas upang mabuhay, nagbibigay ng suporta upang makakuha ng pangangalaga sa karamdaman, pagpapayo at payo sa batas at migrasyon, pinansiyal na suporta, tulong sa edukasyon at pagsasanay o paghahanap ng trabaho, at mga ugnayang panlipunan. Maaari kang bigyan ng Red Cross ng karagdagang impormasyon tungkol sa programang ito. Ang gawaing ito ay pinondohan ng the Department of Social Services (Kagawaran ng Mga Serbisyong Panlipunan) sa ilalim ng Support for Trafficked People Program (Suporta para sa Programa sa Pangangalakal ng mga Tao). Para sa libre at kumpidensyal na payo sa batas, kontakin ang Anti-Slavery Australia (Kontra sa Pang- aalipin sa Australya) sa 02 9514 8115 o mag-email sa ASALegal@uts.edu.au Kung ito ay isang emerhensiya o may banta sa kaligtasan ng isang tao, tawagan ang pulisya sa 000. Para magsumbong ng posibleng kaso ng makabagong pang-aalipin, tawagan ang Australian Federal Police (Pampederal na Pulisya ng Australya) sa 131 237. Kung may batang nasasangkot sa pangyayari, maaaring obligadong magsumbong ayon sa mga batas sa proteksyon ng bata.